  Майя Бывальцева Майя Бывальцева 1-тӥ южтолэзыьсен Удмуртиысь эмъяськонниосын планъя эмъюрттэт сётонэз, огшоры но мур диспансеризациез но алон эскеронъёсты выльысь азьланьтозы. Со сярысь улосвыллэн тӧроез Александр Бречалов «ВКонтакте» мерлыко вотэсысь бамаз ивортӥз. Тулыспал кутсконысен короновирусъя югдур секыт луэмен сэрен эмчиос ковидэн но шокан пыр паласькись лек вирус инфекциен (ОРВИ) черламъёслы гинэ юрттэт сётылӥзы. «Туннэ черламъёслэн лыдзы кулэсме шуыса адӟиськомы. Доразы эмъяськисьёс ог кык поллы ӧжытгес луизы: 40 сюрсысь 24 сюрсозь адями. Кык поллы – 3 сюрсысен 1 сюрс 500-озь – нуналлы быдэ шараяськись учыръёс кулэсмизы» Александр Бречалов, Удмуртилэн тӧроез Коронавирусэз алон но эмъян пумысен юанъёсын тазалыкез утёнъя министерстволэн колл-центраз 8-800-100-24-47 номеръя жингыртыны луэ, прививка пуктыны – 128 пунктъёсын. Тодэ вайытом, 27-тӥ тулыспалэ Удмуртиын коронавирус инфекциен черлам 105 адямиез эмъяськонниосы интыязы, висёнэз 1 сюрс 470 адямилэсь шараязы. Тегъёс: Удмуртия АлександрБречалов эмъяськонниос Ижкар  